 С Ъ О Б Щ Е Н И Е
 Районен съд - Пловдив обявява конкурс за длъжността:
„началник отдел - Финансова дейност и снабдяване“, той и главен счетоводител”– 1 /една/ свободна щатна бройка
Минимални нормативно определени изисквания към кандидатите:
· По чл. 340 а, ал. 1 от Закона за съдебната власт: да са български граждани, граждани на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария; да са навършили пълнолетие; да не са поставени под запрещение; да не са осъждани на лишаване от свобода за умишлено престъпление от общ характер; да не са лишени по съответен ред от правото да заемат определена длъжност; да отговарят на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на длъжността;

· Да не са налице обстоятелствата по чл. 340 а, ал. 2 от Закона за съдебната власт към момента на назначаване;

· Завършено висше образование, съгласно чл. 18, т. 1, б. „а“ и „б“, т. 2 от Закона за счетоводството, както й осем години професионален опит;
Допълнителни специфични изисквания:
· компютърна грамотност – Microsoft Office; Internet; Excel;  Word; умения за работа със стандартно офис оборудване и познания на съвременни офис – процедури, комуникативност, оперативност, способност за работа в екип;
· познания по Правилника за администрацията в съдилищата, Закона за съдебната власт, Закона за счетоводството, Закона за публичните финанси, Данъчното законодателство – ЗДДС, ЗКПО, ЗДДФЛ, ДОПК, Кодекса за социалното осигуряване, Закон за здравното осигуряване, Кодекс на труда, Закон за финансовото управление и контрол в публичния сектор, Закон за обществените поръчки, Указания на Министерство на финансите, относно бюджетното счетоводство, Вътрешните правила на Висшия съдебен съвет за финансовото управление и бюджетното изпълнение.  
Кратко описание на длъжността „началник отдел - Финансова дейност и снабдяване“, той и главен счетоводител”:

Извършва финансово-счетоводната работа на съда в съответствие със Закона за счетоводството и другите нормативни актове; организира, кооординира и контролира дейността на служителите в звено „Финансова дейност и снабдяване“; организира, ръководи, контролира и отговаря за цялостната финансово-счетоводна и снабдителска отчетност; организира събирането, обработването и използването на стопанската информация, съгласно Закона за счетоводството, с цел осигуряване на обективна стопанска и отчетна информация, която е необходима за управлението на съда; разработва финансовите разчети на Районен съд-Пловдив за календарната година, подпомага ръководството по изготвянето на бюджета на съда и отговаря за неговото изпълнение; изготвя и подписва месечните и тримесечни отчети, счетоводния баланс и други счетоводни документи, изискани от първостепенния разпоредител. 

Минимален размер на основната заплата и ранг:                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             1549 евро.
Необходими документи:
- писмено заявление (по образец);
-  автобиография, подписана от кандидата; 
- копия от документи за придобита образователно-квалификационна степен, допълнителна квалификация и правоспособност;
- декларация по чл. 340 а ал. 1 от Закона за съдебната власт /по образец/;

- копия от документи, удостоверяващи  компютърна грамотност; 

- копия от документи, удостоверяващи продължителността на трудовия стаж и професионална квалификация /когато се заявява, че има трудов стаж/ и професионален опит;
- медицинско свидетелство от Център за психично здраве, издадено след проведен преглед, че лицето не страда от психични заболявания – оригинал;
- копия от документи, представени по желание на кандидата, за: придобити допълнителни квалификации, владеене на чужд език; препоръки от предни работодатели и др.;

- декларация – съгласие за обработване на лични данни, съгласно Регламент /ЕС/2016/679 /по образец/; 

- пълномощно за подаване на документи (когато не се подават лично от кандидата).
Копията на посочените документи следва да бъдат саморъчно заверени от кандидата с „Вярно с оригинала“ и подпис. Документи, издадени в чужбина, да се представят с превод на български език, признати в съответствие с българското законодателство.
Самоличността на кандидатите в отделните етапи на конкурса се удостоверява с документ за самоличност. 
Начин на  провеждане на конкурса: 
първи етап -  по документи
втори етап – писмен изпит – тест за проверка на познанията по Правилника за администрацията в съдилищата, Закона за съдебната власт, Закона за счетоводството, Закона за публичните финанси, Данъчното законодателство – ЗДДС, ЗКПО, ЗДДФЛ, ДОПК, Кодекса за социалното осигуряване, Закон за здравното осигуряване, Кодекс на труда, Закон за финансовото управление и контрол в публичния сектор, Закон за обществените поръчки,Указания на Министерство на финансите, относно бюджетното счетоводство, Вътрешните правила на Висшия съдебен съвет за финансовото управление и бюджетното изпълнение.  
До участие до трети етап от конкурсната процедура – събеседване се допускат кандидатите, които са издържали втори етап с оценка не по-ниска от „Много добър 5.00“. В случай, че има кандидати с равни оценки, те всички се допускат до трети етап.

трети етап – събеседване; 
Срок  за подаване на документите: 30 календарни дни, считано от деня, следващ датата на  публикацията на обявата за конкурса. 
Място за подаване на документите: Съдебна палата - град Пловдив, източна част, стая № 6, партер /Регистратура/, всеки работен ден от 09.00 ч. до  17.00 ч.
Телефон за контакти: 032/656 362
Желаещите могат да се снабдят с длъжностна характеристика на конкурсната длъжност и образец на посочените документи от административния секретар на съда или от интернет страницата на РС Пловдив-https://plovdiv-rs.justice.bg/.
Всички съобщения във връзка с конкурсите и резултатите от тях ще бъдат обявени на интернет страницата на съда и таблото за съобщения пред стая №14, ет.1, Съдебна палата - град Пловдив, източна част.
Обявата е публикувана в  регионално издание – МЕСТЕН 24 ЧАСА на в-к „24 часа“ на 23.07.2026 г.
